Terratrèmol de l'Equador d'abril de 2016
El terratrèmol de l'Equador d'abril del 2016 tingué lloc el 16 d'abril del 2016 a les 18.58 hora local (la 1:58 de diumenge 17, CEST), amb epicentre a uns 27 km de la ciutat de Muisne, a la província d'Esmeraldas, amb una magnitud de 7,8 Mw. És el terratrèmol més fort a l'Equador des del terratrèmol del 1979. El sisme també es va poder sentir al sud-oest de Colòmbia, a ciutats com Cali, Pasto, Popayán i Bogotà, i a la frontera del Perú amb l'Equador a ciutats com Tumbes, Piura i Jaén.